钦定古今图书集成/历象汇编/庶征典/第179卷 > 《魏书》 > 后汉
## 钦定古今图书集成/历象汇编/庶征典/第179卷 > 《魏书》 > 后汉

### 光武帝建武五年蝗

按《后汉书光武帝本纪》：建武六年“春正月辛酉，诏曰：
‘往岁水旱蝗虫为灾，谷价腾跃，人用困乏。朕惟百姓
无以自赡，恻然愍之。其命郡国有谷者，给禀高年、鳏
寡孤独及笃癃无家属贫不能自存者，如律。二千石
勉加循抚，无令失职’。”

建武二十二年，蝗。

按《后汉书光武帝本纪》。“二十二年。青州蝗。”　按《五行
志》。〈注〉世祖建武二十二年春三月，“京师郡国十九蝗。”
建武二十三年，蝗。

按《后汉书。光武帝本纪》。不载　按《五行志》。〈注〉二十三
年，京师郡国十八大蝗旱，草木尽。

建武二十八年，蝗。

按《后汉书。光武帝本纪》。不载　按《五行志》。〈注〉二十八
年春三月，“郡国《八十》蝗。”

建武二十九年，蝗。

按《后汉书。光武帝本纪》。不载　按《五行志》。〈注〉二十九
年夏四月，武威、酒泉、清河、京兆、魏郡、弘农蝗。

建武三十年，蝗。

按《后汉书。光武帝本纪》。不载　按《五行志》。〈注〉三十年
六月，郡国十二大蝗。

建武三十一年，蝗。

按《后汉书光武帝本纪》。三十一年夏蝗。　按《五行志》。
〈注〉三十一年，郡国大蝗。

### 中元元年蝗

按《后汉书光武帝本纪》。“中元元年。郡国三蝗。”　按《五
行志》。〈注〉中元元年三月，“郡国十六大蝗。”

### 明帝永平四年蝗

按《后汉书明帝本纪》。不载　按《五行志》。〈注〉永平四年
十二月，酒泉大蝗，从塞外入。

永平十五年，蝗。

按《后汉书明帝本纪》。不载　按《五行志》。〈注〉《谢承书》曰：
永平十五年，蝗起泰山，弥行兖、豫。谢沈书锺离意《讥
起北宫表》云：“未数年，豫章遭蝗，谷不收，民饥死，县数
千百人。”

### 章帝建初七年螟

按：《后汉书章帝本纪》：“建初七年，京师及郡国螟。”
“建初八年螟。”

按《后汉书章帝本纪》，“八年，京师及郡国螟。”　按《五行
志》，“建初七八年间，郡县大螟，伤稼。”语在《鲁恭传》，而纪
不录也。是时，章帝用窦皇后谗，害宋、梁二贵人，废皇
太子。

### 和帝永元四年蝗

按：《后汉书和帝本纪》：“永元四年夏，旱蝗。”

永元八年，蝗。

按《后汉书和帝本纪》：“八年九月，京师蝗，吏民言事者
多归责有司。诏曰：‘蝗虫之异，殆不虚生。万方有罪，在
予一人。而言事者专咎自下，非助我者也。朕寤寐恫
矜，思弭忧衅。昔楚严无灾而惧，成王出郊而反风，将
何以匡朕不逮，以塞灾变？百僚师尹，勉修厥职，刺史、
二千石详刑辟，理冤虐，恤鳏寡，矜孤弱，思惟致灾，兴’”
蝗之咎。　按《五行志》，“八年五月，河内、陈留蝗。九月，京
都蝗。”

永元九年，蝗、旱。

按：《后汉书和帝本纪》：“九年六月，蝗旱。戊辰，诏今年秋
稼为蝗虫所伤，皆勿收租，更刍槁。若有所损失，以实
除之，馀当收租者亦半入。其山林饶利，陂池渔采，以
赡元元，勿收假税。”秋七月，蝗虫飞过京师。　按《五行
志》：九年，蝗从夏至秋。先是西羌数反，遣将军将北军
五校征之。

### 安帝永初四年蝗

按：《后汉书安帝本纪》：永初四年“夏四月，六州蝗。”

〈注〉《东观记》曰：“司隶豫、兖、徐、青、冀六州。”

按《五行志》：“永初四年夏蝗。是时西羌寇乱，军众征距，
连十馀年。”

〈注〉《谶》曰：“主失礼烦苛，则旱之，鱼螺变为蝗虫。”

永初五年蝗。

按《后汉书安帝本纪》。“五年。九州蝗。”　按《五行志》。〈注〉《京

居位食禄如虫矣，不救致兵起，其救也，举有道，置于
位，命诸侯，试明经，此消灾也。”

永初六年，蝗。

按《后汉书安帝本纪》：“六年三月，十州蝗。”　按《五行志》：
“六年三月去蝗处复蝗子生。”

〈注〉《古今注》曰：“郡国四十八蝗。”

永初七年，蝗。

按：《后汉书安帝本纪》：“七年八月丙寅，京师大风，蝗虫
飞过洛阳。诏郡国被蝗伤稼十五以上，勿收今年田
租，不满者，以实除之。”

### 元初元年蝗

按：《后汉书安帝本纪》：“元初元年夏四月，京师及郡国
五旱、蝗。”

元初二年，蝗。

按《后汉书安帝本纪》：“元初二年五月，京师旱，河南及
郡国十九蝗。甲戌，诏曰：‘朝廷不明，庶事失中，灾异不
息，忧心惶惧。被蝗以来，七年于兹，而州郡隐匿，裁言
顷亩。今群飞蔽天，为害广远，所言所见，宁相副邪？三
司之职，内外是监，既不奏闻，又无举正。天灾至重，欺
罔罪大。今方盛夏，且复假贷，以观厥后。其务消救灾’”
眚。安辑黎元。　按《五行志》，“二年夏，郡国二十蝗。”

### 延光元年蝗

按：《后汉书安帝本纪》，“延光元年六月，郡国蝗。”

### 顺帝永建五年蝗

按《后汉书顺帝本纪》，“永建五年夏四月，京师及郡国
十二蝗。”　按《五行志》，“永建五年，郡国十二蝗。是时鲜
卑寇朔方，用众征之。”

### 永和元年蝗

按《后汉书顺帝本纪》：“永和元年七月，偃师蝗。”　按《五
行志》，“永和元年秋七月，偃师蝗。去年冬，乌桓寇沙南，
用众征之。”

### 桓帝永兴元年蝗

按《后汉书。桓帝本纪》：“永兴元年秋七月，郡国三十二
蝗。”　按《五行志》：“是时梁冀秉政无谋，宪苟贪权作虐。”

〈注〉《春秋考异邮》曰：“贪扰生蝗。”

永兴二年，蝗。

按：《后汉书桓帝本纪》：“永兴二年六月，京师蝗。”

### 永寿三年蝗

按：《后汉书桓帝本纪》：“永寿三年六月，京师蝗。”

### 延熹元年蝗

按：《后汉书桓帝本纪》：“延熹元年夏五月，京师蝗。”

〈注〉臣昭案：《刘歆传》，皆逆天时，听不聪之过也，养奋《对策》曰：“佞邪以不正食禄飨所致。”

延熹九年，蝗。

按《后汉书。桓帝本纪》。不载　按《五行志》。〈注〉《谢承书》曰：
“九年，扬州六郡连水旱，蝗害也。”

### 灵帝熹平四年螟

按《后汉书灵帝本纪》：“熹平四年六月，弘农、三辅螟。”
按《五行志》，“熹平四年六月，弘农、三辅螟虫为害。”是时，
灵帝用中常侍曹节等谗言，禁锢海内清英之士，谓
之党人。

熹平六年，蝗。

按《后汉书灵帝本纪》，“六年夏四月，七州蝗。”　按《五行
志》，“六年夏，七州蝗。先是鲜卑前后三十馀犯寨，是岁
护鸟桓校尉夏育破鲜卑，中郎将田晏，使匈奴，中郎
将臧旻将南单于以下三道，并出讨鲜卑，大司农经
用不足，殷敛郡国以给军粮，三将无功，还者少半。”

### 光和元年蝗

按《后汉书灵帝本纪》，不载。　按《五行志》，光和元年诏
策问曰：“连年蝗虫至冬踊，其咎焉在？”蔡邕对曰：“臣闻
《易传》曰：‘大作不时，天降灾，厥咎蝗虫来’。”《河图秘征篇》
曰：“帝贪则政暴而吏酷，酷则诛深，必杀主。”蝗虫。蝗虫，
贪苛之所致也。是时百官迁徙，皆私上礼西园以为
府。

〈注〉蔡邕对曰：“蝗虫出息，不急之作，省赋敛之费，进清仁，黜贪虐，分损承安，屈省别藏，以赡国用，则其救也。《易》曰：‘得臣无家’。言有天下者，何私家之有？”

### 中平二年螟

按：《后汉书灵帝本纪》：“中平二年秋七月，三辅螟。”

### 献帝兴平元年大蝗

按《后汉书献帝本纪》。“兴平元年夏六月。大蝗。”　按《五
行志》。“是时天下大乱。”

### 建安二年五月蝗

按：《后汉书。献帝本纪》：“建安二年夏五月，蝗。”

建安十七年七月，螟。

按：《后汉书献帝本纪》云云。